J E G Y Z Ő K Ö N Y V

Készült: Ibrány Város Képviselő Testületének 2019. október 09-én 13,00 órakor megtartott testületi üléséről

Az ülés helye: Polgármesteri Hivatal földszinti tárgyalóterme

Jelen vannak: Balogh János, Haluska András, Kulcsár Béla, Dr. Szegedi Tibor Zsolt, Tábori Tibor, Szabó P. Judit, Tóth Balázsné, Kovács Ferenc képviselő-testületi tagok, Trencsényi Imre polgármester

Trencsényi Imre polgármester úr tisztelettel köszönti a képviselő-testület tagjait. Megállapítja, hogy a képviselő-testületi ülés határozatképes, mert a megválasztott 8 fő képviselőből 8 fő jelen van, így a megjelentek száma – polgármesterrel együtt – 9 fő.

Javaslom, hogy a Képviselő-testület az alábbi napirendi pontokban döntsön, illetve foglaljon állást:

* **2019-2033 Gördülő Fejlesztési Terv módosítása**
* **159/2019. (IX. 18.) KT. számú határozat módosítása a Támogatási kérelem benyújtásának az elhatározása a Magyarország 2019. évi központi költségvetéséről szóló 2018. évi L. törvény  3. sz. melléklet I. 10. pontban szereplő  települési önkormányzatok rendkívüli önkormányzati támogatására vonatkozóan**
* **Kovács Ferenc képviselő-testületi tag által a polgármesterhez írásban benyújtott tájékoztatás kérése, tájékoztatás megadása**

Ezen túlmenően, javaslatot tesz két jegyzőkönyv-hitelesítőre Tóth Balázsné és Szabó P. Judit képviselő-testületi tagok személyében.

A Képviselő-testület a napirendről szóló, valamint a jegyzőkönyv hitelesítőkre tett javaslatot 9 igen szavazattal elfogadta.

**1.Napirendi pont**

**A lejárt határidejű határozatok végrehajtásáról, a két képviselő-testületi ülés között végzett munkáról**

**Előadó: Trencsényi Imre polgármester:**

Trencsényi Imre polgármester: Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

* Kérdés, hozzászólás nem hangzott el.-

Trencsényi Imre polgármester: Javaslom a Képviselő-testületnek, hogy a lejárt határidejű határozatok végrehajtásáról, a két képviselő-testületi ülés között végzett munkáról szóló napirendi pontot a határozat-tervezet szerint fogadjuk el.

A Képviselő-testület a javaslatot 9 igen szavazattal elfogadta, és a következő határozatot hozta:

**C5**

**IBRÁNY VÁROS KÉPVISELŐ TESTÜLETÉNEK**

**164/2019.(X.09.)KT. sz.**

**H a t á r o z a t a**

**beszámoló a lejárt határidejű határozatok végrehajtásáról, a két képviselő-testületi ülés között végzett munkáról – című napirendi ponthoz**

A K É P V I S E L Ő – T E S T Ü L E T

22/2019.(I.28.)KT.sz. határozat, 72/2019.(V.27.)KT.sz. határozat, 74/2019.(IV.29.)KT.sz.és a 98/2019.(V.27.)KT.sz. valamint a 122/2019.(VII.08.)KT.sz. határozat, 81/2019.(IV.29.)KT.sz. határozat, 84/2019.(V.09.)KT.sz. határozat, 93/2019.(V.27.)KT.sz. határozat, 102/2019.(V.27.)KT.sz. határozat, 105/2019.(VI.05.)KT.sz. határozat, 106/2019.(VI.05.)KT.sz. határozat, 107/2019.(VI.05.)KT.sz. határozat, 108/2019.(VI.17.)KT.sz. határozat, 120/2019.(VII.08.)KT.sz. határozat, 121/2019.(VII.08.)KT.sz. határozat, 123/2019.(VII.08.)KT.sz. határozat, 127/2019.(VII.08.)KT.sz. határozat, 147/2019.(VIII.26.)KT.sz. határozat, 148/2019.(VIII.26.)KT.sz. határozat, 149/2019.(VIII.26.)KT.sz.határozatával, a határozat végrehajtásáról, a két képviselő-testületi ülés között végzett munkáról szóló beszámolót elfogadja.

**2.)Napirendi pont**

**Beszámoló a Varázssziget Gyerekház 2018. szeptember 2019. augusztus éves munkájáról**

**Előadó: Márkus Ágnes Varázssziget Gyerekház vezetője**

Trencsényi Imre polgármester: Megkérdezem Márkus Ágnest, a Varázssziget Gyerekház vezetőjét, hogy kívánja-e szóban kiegészíteni a beszámolóját?

Márkus Ágnes Varázssziget Gyerekház vezetője: Úgy érzem, hogy a beszámolóba részletesen beleírtam mindent, így nincs szóbeli kiegészítésem.

Tóth Balázsné képviselő-testületi tag: Nagyon jó kapcsolatot ápolunk a Gyerekházzal. Hiányként érzem viszont, hogy a 0-3 éves gyermekek fejlődésével kapcsolatos jelzőrendszer nem működik megfelelően. Óvodába kerülésükkör derül ki, hogy komoly fejlesztésre lenne szükségük. A munkájukhoz gratulálok.

Balogh János képviselő-testületi tag: Gratulálok én is a munkátokhoz. Annak idején, mikor a Biztos Kezdet Gyerekház elindult, úgy gondoltam, hogy nagyon-nagy szükség van erre a kezdeményezésre.

Úgy érzem, ezek a gyerekek nincsenek elosztva a 3 óvodában. Maximum a Szabolcs utcai óvodában kerülnek, de zömében a Baptisba óvodában vannak elhelyezve az onnan kikerülő gyerekek. Én szeretném, ha ez a létszám növekedne.

Márkus Ágnes Varázssziget Gyerekház vezetője: A szülő döntése, hogy melyik óvodába íratja a gyerekét.

Balogh János képviselő-testületi tag: Ebbe nem kívánok bele menni.

Trencsényi Imre polgármester: Az évek alatt bebizonyosodott, hogy van létjogosultsága ennek az intézménynek. Köszönöm a munkátokat a városvezetés nevében. Kérem a GAMESZ vezetőjét, hogy az intézmény mellett lévő gazos területet a GAMESZ dolgozói rendkívüli tereprendezéssel tegyék rendbe.

Javaslom a Képviselő-testületnek, hogy a Varázssziget Gyerekház 2018. szeptember 2019. augusztus éves munkájáról szóló beszámolót fogadjuk el.

A Képviselő-testület a javaslatot 9 igen szavazattal elfogadta, és a következő határozatot hozta:

**C2**

**IBRÁNY VÁROS KÉPVISELŐ TESTÜLETÉNEK**

**165/2019. (X.09.)KT. sz.**

**H a t á r o z a t a**

**Beszámoló a Varázssziget Gyerekház 2018. szeptember 2019. augusztus éves munkájáról**

**– című napirendi ponthoz –**

A K É P V I S E L Ő – T E S T Ü L E T

elfogadja a Varázssziget Gyerekház vezetőjének a 2018. szeptember – 2019. augusztusa közötti időszakra vonatkozó éves munkájáról szóló beszámolóját.

**3.)Napirendi pont**

**Ibrány Város Óvoda 2019/2020 Munkatervének elfogadása**

**Előadó: Tóth Balázsné Ibrány Város Óvoda vezetője**

Trencsényi Imre polgármester: Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

* Kérdés, hozzászólás nem hangzott el.-

Trencsényi Imre polgármester: Javaslom a Képviselő-testületnek, hogy az Ibrány Város Óvoda 2019/2020 évre szóló munkatervét fogadjuk el.

A Képviselő-testület a javaslatot 9 igen szavazattal elfogadta, és a következő határozatot hozta:

**Z1**

**IBRÁNY VÁROS KÉPVISELŐ TESTÜLETÉNEK**

**166/2019.(X.09.)KT.sz.**

**H a t á r o z a t a**

**Ibrány Város Óvoda 2019/2020 Munkatervének elfogadása – című napirendi ponthoz**

A K É P V I S E L Ő - T E S T Ü L E T

az Ibrány Város Óvoda 2019/2020. évre szóló munkatervét az előterjesztésben foglaltak szerint elfogadja.

**4.)Napirendi pont**

**Ibrány Város Önkormányzata 2019. évi költségvetéséről és a költségvetés vitelének szabályairól szóló 3/2019(II.18.)önkormányzati rendelet módosítása**

**Előadó: Trencsényi Imre polgármester**

Trencsényi Imre polgármesteri: Ibrány Város Önkormányzata 2019. évi költségvetéséről és a költségvetés vitelének szabályairól szóló 3/2019. (II. 18.) KT. számú rendelet módosítása az előterjesztésben ismertetett okok miatt válik szükségessé.

A napirendi pontot megtárgyalta a Képviselő-testület Pénzügyi Bizottsága. Felkérem Kulcsár Béla urat, a Bizottság elnökét, hogy mondja el véleményüket az előterjesztéssel kapcsolatban.

Kulcsár Béla képviselő-testületi tag: A Bizottság a napirendi pontot megtárgyalta, melynek alapján azt elfogadásra javasolja a Képviselő-testület részére.

Trencsényi Imre polgármester: Kérem a Képviselő-testületet, hogy az előterjesztéssel kapcsolatban mondják el véleményüket, tegyék fel kérdéseiket.

* Kérdés, hozzászólás nem hangzott el.-

Trencsényi Imre polgármester: Javaslom a Képviselő-testületnek, hogy az Ibrány Város Önkormányzata 2019. évi költségvetéséről és a költségvetés vitelének szabályairól szóló 3/2019.(II.18.) önkormányzati rendelet módosítást a rendelet-tervezet szerint hagyjuk jóvá.

A Képviselő-testület a javaslatot 9 igen szavazattal elfogadta, és az alábbi rendeletet alkotta:

B1

IBRÁNY VÁROS ÖNKORMÁNYZATA KÉPVISELŐ TESTÜLETÉNEK

**16/2019. (X.11.) önkormányzati rendelete**

**Ibrány Város Önkormányzata 2019. évi költségvetéséről és a költségvetés vitelének szabályairól szóló 3/2019. (II. 18.) önkormányzati rendelet módosításáról**

Ibrány Város Képviselő-testülete az államháztartásról szóló 2011. évi CXCV. törvény 23. § (1) bekezdésében kapott felhatalmazás alapján Magyarország helyi önkormányzatairól szóló 2011. évi CLXXXIV. törvény 111. § (2) bekezdésében meghatározott feladatkörében eljárva Ibrány Város Képviselő Testületének az önkormányzat és szervei szervezeti és működési szabályzatáról szóló 5/2011. (II. 25.) önkormányzati rendelete 39. § (1) bekezdés 1. pontjában biztosított véleményezési jogkörében eljáró Pénzügyi Bizottság véleményének kikérésével a következőket rendeli el:

1. §

Az Ibrány Város Önkormányzata 2019. évi költségvetéséről és a költségvetés vitelének szabályairól szóló 3/2019. (II. 18.) önkormányzati rendelet (a továbbiakban Rendelet) 2. § (1), (5) és (6) bekezdése helyébe a következő rendelkezés lép:

„(1) A képviselő-testület az önkormányzat 2019. évi költségvetését:

|  |  |
| --- | --- |
| **1.006.622 E Ft** | **Költségvetési bevétellel** |
| **1.934.672 E Ft** | **Költségvetési kiadással** |
| **-928.050 E Ft**  **428.933 E Ft**  **499.117 E Ft** | **Költségvetési egyenleggel**  **- ebből működési** hiány  **felhalmozási** hiány |

állapítja meg.

…

(5) A működési hiány belső finanszírozásának érdekében a képviselő-testület az előző év(ek) költségvetési maradványának felhasználását rendeli el 445.451.021 Ft összegben.

(6) A felhalmozási hiány finanszírozása érdekében 506.111.398 Ft előző évi költségvetési maradvány felhasználását rendeli el. A 10 millió forintot meghaladó fejlesztési célú adósságot keletkeztető ügylet megkötésére a Kormány hozzájárulása szükséges. A 10 millió forintot meg nem haladó fejlesztési célú adósságot keletkeztető ügylet esetében a hiány külső finanszírozása fejlesztési hitelből történik.”

2. §

1. A Rendelet 1.1 melléklete helyébe a jelen rendelet 1. melléklete lép.
2. A Rendelet 1.2. melléklete helyébe a jelen rendelet 2. melléklete lép.
3. A Rendelet 2.1. melléklete helyébe a jelen rendelet 3. melléklete lép.
4. A Rendelet 2.2. melléklete helyébe a jelen rendelet 4. melléklete lép.
5. A Rendelet 6. melléklete helyébe a jelen rendelet 5. melléklete lép.
6. A Rendelet 9.1. melléklete helyébe a jelen rendelet 6. melléklete lép.
7. A Rendelet 9.1.1. melléklete helyébe a jelen rendelet 7. melléklete lép.
8. A Rendelet 9.2. melléklete helyébe a jelen rendelet 8. melléklete lép.
9. A Rendelet 9.2.1. melléklete helyébe a jelen rendelet 9. melléklete lép.
10. A Rendelet 9.3. melléklete helyébe a jelen rendelet 10. melléklete lép.
11. A Rendelet 9.3.1. melléklete helyébe a jelen rendelet 11. melléklete lép.
12. A Rendelet 9.4. melléklete helyébe a jelen rendelet 12. melléklete lép.
13. A Rendelet 9.4.1. melléklete helyébe a jelen rendelet 13. melléklete lép.
14. A Rendelet 9.5. melléklete helyébe a jelen rendelet 14. melléklete lép.
15. A Rendelet 9.5.1. melléklete helyébe a jelen rendelet 15. melléklete lép.

3. §

Ez a rendelet a kihirdetés napját követő napon lép hatályba, és a hatálybalépését követő napon hatályát veszti.

**Ibrány, 2019. október 9.**

**Trencsényi Imre Bakosiné Márton Mária**

**polgármester jegyző**

MELLÉKLET 19 oldal!!!!!

**5.)Napirendi pont**

**Önkormányzati választásban résztvevők napközbeni ellátása**

**Előadó: Bakosiné Márton Mária jegyző**

Bakosiné Márton Mária jegyző: Tisztelt Képviselő-testület! Az elmúlt évtizedekben a választások alkalmával településünkön az a gyakorlat alakult ki, hogy a választási bizottságokban (szavazatszámláló bizottságok, helyi választási bizottság) tevékenykedők részére az állami normatíván felül biztosított összeg terhére étkezést biztosítottunk. Ezt nem csak a megválasztott tagok részére, hanem a jelölő szervezetek, illetve jelöltek által megbízott, delegált tagoknak is nyújtottuk, megkülönböztetés nélkül. Javaslom, hogy az eddigi gyakorlatnak megfelelően az október 13-ra kitűzött önkormányzati választás alkalmával sem térjünk el az eddigi gyakorlattól, s a választási szervekben dolgozók részére a választás napján biztosítsunk étkezést, ellátást megkülönböztetés nélkül, ha szükséges akkor az önkormányzat saját költségvetése terhére.

Trencsényi Imre polgármester: Aki egyetért a javaslattal, hogy az önkormányzati választáson a választást lebonyolító választási szervekben közreműködő minden tag, és megfigyelő részére egyforma ellátás-étkezés- legyen biztosítva akár az önkormányzat saját költségvetése terhére is az kérem szavazzon.

A Képviselő-testület a javaslatot 9 igen szavazattal elfogadta, és a következő határozatot hozta:

**Z1**

**IBRÁNY Város KÉPVISELŐ TESTÜLETÉNEK**

**167/2019. (X.09.) KT. számú**

**H a t á r o z a t a**

**Önkormányzati választáson a választási szervekben dolgozók választásnapi ellátásáról**

A K É P V I S E L Ő T E S T Ü L E T

a 2019. október 13. napjára kitűzött önkormányzati választáson a választást lebonyolító, választásban közreműködő választási bizottságokban minden közreműködő részére egységes ellátást biztosít, szükség esetén saját költségvetése terhére.

**6.)Napirendi pont**

**Ibrányi Református Egyházközség Lelkészi Hivatalának kérelme, az Ibrány 2146 hrsz.-ú, Ibrány Tisza utcai temető területének rendben tartására**

**Előadó: Trencsényi Imre polgármester**

Trencsényi Imre polgármester: Az ibrányi Református Egyházközség megkereste írásban önkormányzatunkat, hogy a Tisza utcán található, már nem használt, református temető területének rendben tartásában segítsünk, ahol a későbbiekben egy emlékpark készülne. Az egyházközség a rendbetétel, és rendben tartás fejében, a kitermelt fát felkínálná szociális célú felhasználásra.

Kérem a Képviselő-testületet, hogy a napirendi ponttal kapcsolatban mondják el véleményüket, tegyék fel kérdéseiket.

Kovács Ferenc képviselő-testületi tag: Van-e még esetleg olyan sírhely, ami megváltásra került? Ami után még fizetnek a hozzátartozók?

Vass László református nagytiszteletű úr: Temetési szolgáltatás már ott évtizedek óta nincs, de az egyház tulajdona a terület.

Kovács Ferenc képviselő-testületi tag: A gyerekkoromat ott töltöttem, nagyon szép emlékeim vannak. Már akkor is öreg temető volt. Emlékeim szerint ott tuskózás nem volt. Talán rendbe tudnánk úgy tenni a temetőt, hogy a fahajtásokat kivágjuk.

Vass László református nagytiszteletű úr: Természetesen a mi elgondolásunk is az, hogy a még látogatott sírhelyek továbbra is látogathatóak legyenek. Mivel lezárt temetőről beszélünk, mi, mint egyház nem tudunk pályázni, ezért az Önkormányzattal közösen, vagy csak az Önkormányzat önállóan nyújthat be pályázatot.

Kovács Ferenc képviselő-testületi tag: Nekem nagyapám is ott van eltemetve. Nagyon régen nem volt ott tereprendezés. Úgy kellene rendbe tenni, hogy akinek a hozzátartozói oda vannak eltemetve, azok tudják, hogy egy emlékművel elláttuk.

Balogh János képviselő-testületi tag: Én támogatom ezt a kérést. Talán 20-30 éve küszködünk azzal a temetővel. Maximálisan támogatom, hogy ez a temető rendbe jöjjön. 2,2 ha a terület, társadalmi munkában is rendbe rakhatnánk úgy, mint a Bem utcai régi temetőt.

Kovács Ferenc képviselő-testületi tag: Én fölajánlanám a gépi munkákat a tereprendezésre.

Tábori Tibor alpolgármester: Tavaly lefotóztam az összes síremléket abban a temetőben.

A legkorábbi síremlék 1890-es temetés. A spanyolnátha idején temettek ide nagyon sok Ibrányit. Hiába temető, utána kellett járnunk, mert van amelyik sírhelynek nincs is már sírhantja. Van ennek egy országos testületi szerve. Mindenképpen rendbe kellene tenni.

Dr. Szegedi Tibor képviselő-testületi tag: Úgy gondoljátok, hogy az összes fát ki kellene ott termelni?

Vass László református nagytiszteletű úr: Igen.

Dr. Szegedi Tibor Zsolt képviselő-testületi tag: Mindig gondot jelentett ennek a temetőnek a rendbe tétele. De át kell gondolni, hogy ha megtörténik a teljes fakitermelés, mi lesz utána a helyén? Mert annak utána a karbantartására, gondozása óriási munka. Ha füvesítjük, az is sok munkával jár.

Kovács Andor GAMESZ-vezető: Én a gépi munkának nem látom esélyét Ott a zöme akácfa. Annak a gyökere nagyon mélyre nyúlik. Ha a géppel ki akarjuk termelni a fákat, a sírhelyeket is megsérthetjük. Géppel nem célszerű, kézzel lehetetlen. Ha most rendbe is tesszük, jövőre ugyanígy nézne ki.

Kovács Ferenc képviselő-testületi tag: Utána kell járnunk, hogy milyen előírásai, szabályai is vannak. Ez egyházi és önkormányzati gond is.

Balogh János képviselő-testületi tag: Meg kellene kérni az egyházat, hogy dolgozzon ki egy koncepciót, hogyan gondolják a rendbe tételt.

Trencsényi Imre polgármester: Abban egyetértünk, hogy kötelességünk ebben a kérdésben előre lépni, és valamilyen ütemtervet felállítani. Ebben az évben a GAMESZ-nak nem lesz kapacitása arra, hogy rendbe tegye a temetőt. De jövőre be tudják ütemezni, legalább az elkezdését. Én azt javaslom, hogy osszuk parcellákra, és próbáljuk úgy rendbe tenni. A munkatervünkbe építsük be, az emlékpark helyét nézzük meg, hogy a 2,2 ha területen hol férne el. Cselekvési tervet dolgozzunk ki, és aszerint konkretizáljuk.

Kovács Ferenc képviselő-testületi tag: Ezek akácfák. Ha ezeket kivágjuk tőben, akkor csak sűrítjük, mert az akácfa gyökérből hajt ki.

Trencsényi Imre polgármester: Van olyan rész, ahol a gép is oda fér, és van ahol csak kézi erővel tudjuk kiszedni.

Kovács Ferenc képviselő-testületi tag: Erdészeti szárzúzóval lehetne a későbbiekben kezelni. Ha ki lesz termelve, ki lesz tuskózva, ki lehetne szedni. Utána dózerrel lehet kezelni.

Kulcsár Béla képviselő-testületi tag: Ott nagyon sok ember eltemetve. Nem lehet géppel, dózerrel neki menni, a síremlékek nem mindenütt látszanak.

Tábori Tibor alpolgármester: Javasolnám, hogy a következő ülésen alakulhatna egy eseti bizottság az önkormányzat, a GAMESZ, és szakhatóságok részvételével, és a bizottság javaslatára döntene a Képviselő Testület.

Vass László református nagytiszteletű úr: Utána fogok érdeklődni. Lezárt temetők ügyében nem vagyok tisztába a jogszabályokkal.

Nekünk csak annyi a kérésünk, hogy a tulajdonjog maradjon, és a későbbiekben ne építési telkek kerüljenek kialakításra azon a területen. Egyházon belül is vannak szélsőségek. Volt olyan település, ahol felszólították a hozzátartozókat, hogy tegyék rendbe a területet.

Trencsényi Imre polgármester: Javaslom a Képviselő-testületnek, hogy alpolgármester úr javaslatával értsünk egyet, és következő soros ülésünkön állítsunk fel egy eseti bizottságot.

A Képviselő-testület a javaslatot 9 igen szavazattal elfogadta, és a következő határozatot hozta:

**Z1**

**IBRÁNY VÁROS KÉPVISELŐ TESTÜLETÉNEK**

**168/2019.(X.09.)KT.sz.**

**h a t á r o z a t a**

**Ibrányi Református Egyházközség Lelkészi Hivatalának kérelme, az Ibrány 2146 hrsz.-ú, Ibrány Tisza utcai temető területének rendben tartására**

A K É P V I S E L Ő - T E S T Ü L E T

az önkormányzati választásokat követően az első rendes ülésen eseti bizottságot kíván majd létrehozni, annak érdekében, hogy az ibrányi 2146 hrsz-ú református temető rendbetételének koncepciója kidolgozásra kerüljön.

Felelős: polgármester

Határidő: 2019.XI.30.

**7.)Napirendi pont**

**Immanuel Egyesület támogatás kérelme**

**Előadó: Trencsényi Imre polgármester**

Trencsényi Imre polgármester: Az Immánuel Szeretet Egyesület Ibr/5845-1/2019. ügyiratszámon nyilvántartott kérelmében azzal a kéréssel fordult a Képviselő-testülethez, hogy a Képviselő-testület vissza nem térítendő támogatást biztosítson az Egyesület részére, az Egyesület épületének felújításának kiadásaihoz.

A kérelemben foglaltak alapján az Egyesület szeretné kifesteni az általuk használt ingatlant, hogy a gyülekezet rendezett és tiszta körülmények között folytathassa tevékenységét, melynek költségéhez 155.000 Ft támogatást igényelt.

Az Egyesület által benyújtott, az ingatlan használatára vonatkozó bérleti szerződés alapján nem az Egyesület a bérlő, hanem az Egyesület elnöke, mint magánember.

Javaslom a Képviselő-testületnek, hogy az Immánuel Szeretet Egyesület kérelmét utasítsa el, azzal a kiegészítéssel, ha hitelt érdemlően tudják bizonyítani, hogy az Egyesület jogszerűen használja a megadott ingatlant, akkor a következő testületi ülésen az Egyesület kérelmét érdemben megtárgyalja.

A Képviselő-testület a javaslatot 9 igen szavazattal elfogadta, és a következő határozatot hozta:

**Z1**

**IBRÁNY VÁROS KÉPVISELŐ TESTÜLETÉNEK**

**169/2019. (X. 09.) KT. sz.**

**H a t á r o z a t a**

**Immánuel Szeretet Egyesület támogatási kérelmének elbírálása – c. napirendi ponthoz**

 A   K É P V I S E L Ő – T E S T Ü L E T

1. Immánuel SzeretetEgyesület kérelmét visszautasítja, azzal a kiegészítéssel, hogy felhívja az Egyesületet, hogy a támogatással érintett ingatlan jogszerű egyesületi használatát, hitelt érdemlően bizonyítsa.

UTASÍTJA a jegyzőt, hogy a döntésről a kérelmezőt tájékoztassa

Felelős: Bakosiné Márton Mária jegyző

Határidő: 2019.X.31.

**8.)Napirendi pont**

**Felelősséggel Kultúránkért Összművészeti Egyesület támogatás kérelmének elbírálása**

**Előadó: Trencsényi Imre polgármester**

Trencsényi Imre polgármester: Felelősséggel Kultúránkért ÖsszművészetiEgyesület Ibr/7026-1/2019. ügyiratszámon nyilvántartott kérelmében azzal a kéréssel fordult a Képviselő-testülethez, hogy a Képviselő-testület vissza nem térítendő támogatást biztosítson az Egyesület részére, az Egyesület tánccsoportjának (Gold Dance Tánccsoport) 2019. október 26-án, a Budapesten megrendezésre kerülő Nemzetközi táncversenyen való részvétel kiadásaihoz.

A kérelemben foglaltak alapján az Egyesület 250.000 Ft támogatást igényelt, melyet a táncversenyhez kapcsolódó kiadásokra fordítanak.

Ibrány Város Önkormányzata 2019. évi költségvetéséről és a költségvetés vitelének szabályairól szóló rendeletében 250.000 Ft vissza nem térítendő támogatás került tervezésre az Egyesület részére.

Javaslom a Képviselő-testületnek, hogy az előterjesztéssel kapcsolatban mondják el véleményüket, tegyék fel kérdéseiket.

Haluska András képviselő-testületi tag: Ez a tánccsoport minden rendezvényünk részt vesz, kicsitől a nagyig, minden korosztály, nagyon ügyesek.

Balogh János képviselő-testületi tag: Én nem emlékszem arra, hogy be lett volna tervezve, de maximálisan tudom támogatni őket.

Kovács Ferenc képviselő-testületi tag: Úgy hallottam, hogy a testületi tagok is támogathatják ezt a tánccsoportot. Én úgy tudom őket támogatni.

Trencsényi Imre polgármester: Javaslom a Képviselő-testületnek a Felelősséggel Kultúránkért Összművészeti Egyesület kérelmét támogassuk.

A Képviselő-testület a javaslatot 9 igen szavazattal elfogadta, és a következő határozatot hozta:

**Z1**

**IBRÁNY VÁROS KÉPVISELŐ TESTÜLETÉNEK**

**170/2019. (X.09.) KT. sz.**

**H a t á r o z a t a**

**Felelősséggel Kultúránkért Összművészeti Egyesület támogatási kérelmének elbírálása – c. napirendi ponthoz**

 A   K É P V I S E L Ő – T E S T Ü L E T

1. **Felelősséggel Kultúránkért Összművészeti** Egyesület kérelmét jóváhagyja. A 3/2019. (II. 18.) Kt. számmal elfogadott Ibrány Város Önkormányzata 2019. évi költségvetéséről és a költségvetés vitelének szabályairól szóló rendelet 9.1. számú mellékletében szereplő a képviselő-testület hatáskörébe utalt előirányzat terhére **Felelősséggel Kultúránkért Összművészeti Egyesület** (4531 Nyírpazony, Bárczi utca 3/B. adószám: 18296934-1-15) részére 250 000 Ft összegű vissza nem térítendő támogatást biztosít a nemzetközi táncversenyen való részvétel költségeinek fedezetére.

# Felhatalmazza a polgármestert és a jegyzőt, hogy Felelősséggel Kultúránkért Összművészeti Egyesülettel a Támogatási szerződést kösse meg, és a támogatást biztosítsa részére.

# Határidő:

# támogatási szerződés megkötésére: 2019. október 20.

# támogatás folyósítására: 2019. október 20.

# Felelős: Trencsényi Imre polgármester, Bakosiné Márton Mária jegyző

**9.)Napirendi pont**

**Az Ibrány, Ady Endre utca 22. szám alatti 1614/1 hrsz.-ú ingatlan megvásárlásra történő felajánlása**

**Előadó: Trencsényi Imre polgármester**

Trencsényi Imre polgármester: Az Ibrány, Ady E. u. 22. sz. alatti, 1614/1 hrsz-ú, 1341 m2 nagyságú, beépítetlen terület művelés ágú, villany és gáz közművel ellátott ingatlant a tulajdonos Jasku János Ibrány, Bem u. 82. sz. alatti lakos Ibrány Város Önkormányzata részére felajánlotta megvételre.

Az ingatlan árát 2.000.000 Ft-ban határozta meg.

Az ingatlan közintézmény építése céljára nem alkalmas, azon csak családi ház építhető.

A 2019. évi költségvetésünkben ezzel a vásárlással nem terveztünk.

Kérem a Képviselő-testületet, hogy az előterjesztéssel kapcsolatban mondják el véleményüket, tegyék fel kérdéseiket.

* Kérdés, hozzászólás nem hangzott el.-

Trencsényi Imre polgármester: Javaslom a Képviselő-testületnek, hogy a Jasku János Ibrány, Bem u. 82. szám alatti lakos tulajdonában lévő, Ibrány, Ady Endre utca 22. szám alatti, 1614/1 hrsz.-ú ingatlant ne vásároljuk meg, mivel az ingatlan közintézmény építése céljára nem alkalmas, valamint a 2019. évi költségvetésünkben ezzel a vásárlással nem terveztünk.

A Képviselő-testület a javaslatot 9 igen szavazattal elfogadta, és a következő határozatot hozta:

**Z1**

**Ibrány Város Képviselő Testületének**

**171/2019. (X.09.) KT. sz.**

**h a t á r o z a t a**

**Az Ibrány, Ady E. u. 22. sz. alatti 1614/1 hrsz-ú ingatlan megvásárlásra történő felajánlása című napirendi ponthoz**

A K É P V I S E L Ő – T E S T Ü L E T

1. a **Jasku János** Ibrány, Bem u. 82. sz. alatti lakos tulajdonában lévő Ibrány, Ady E. u. 22. sz. alatti, 1614/1 hrsz-ú, 1341 m2 nagyságú, beépítetlen terület művelés ágú ingatlant **nem kívánja megvásárolni**.
2. Utasítja a jegyzőt, hogy a döntésről értesítse a tulajdonost.

Határidő: 2019.10.15.

Felelős: Bakosiné Márton Mária jegyző.

**10.)Napirendi pont**

**Közbeszerzési terv módosítása**

**Előadó: Trencsényi Imre polgármester**

Trencsényi Imre polgármester: A Közbeszerzésekről szóló 2015. évi CXLIII törvény (továbbiakban: Kbt.) 42 §. (1) bekezdése előírja, hogy az ajánlatkérők a költségvetési év elején, legkésőbb március 31. napjáig éves összesített [közbeszerzési](https://www.opten.hu/optijus/lawtext/1031682?tkertip=4&tsearch=k%c3%b6zbeszerz%c3%a9si*%20terv*&page_to=1" \l "ws117_1) [tervet](https://www.opten.hu/optijus/lawtext/1031682?tkertip=4&tsearch=k%c3%b6zbeszerz%c3%a9si*%20terv*&page_to=1" \l "ws117_2) készítenek az adott évre [tervezett](https://www.opten.hu/optijus/lawtext/1031682?tkertip=4&tsearch=k%c3%b6zbeszerz%c3%a9si*%20terv*&page_to=1" \l "ws117_5) közbeszerzéseikről. A képviselő-testület a 17/2019 (I.28.) KT. számú Határozatával hagyta jóvá a 2019 évi közbeszerzési tervét, melyet 2019. májusában módosított.

A Kbt. 42.§ (3) bekezdése értelmében: „(3) A közbeszerzési terv nem vonja maga után az abban megadott közbeszerzésre vonatkozó eljárás lefolytatásának kötelezettségét. Az ajánlatkérő a közbeszerzési tervben nem szereplő közbeszerzésre vagy a tervben foglaltakhoz képest módosított közbeszerzésre vonatkozó eljárást is lefolytathat. Ezekben az esetekben a közbeszerzési tervet módosítani kell az ilyen igény vagy egyéb változás felmerülésekor, megadva a módosítás indokát is.”

A Kbt. 42.§ (5) bekezdésének 2019. április 1-től hatályos rendelkezése kimondja: „(5) A közbeszerzési terv minimális adattartalmát e törvény felhatalmazása alapján alkotott jogszabály határozza meg.”

Az elektronikus közbeszerzés részletes szabályairól szóló 424/2017 (XII.19.) Korm.rendelet 7.§ (5) bekezdése a következőképpen rendelkezik a közbeszerzési terv minimális adattartalmáról: „5) Az ajánlatkérő a [Kbt. 42. § (1) bekezdése](https://optijus.hu/optijus/lawtext/A1500143.TV/tvalid/2019.4.1./tsid/lawrefP(42)B(1)) szerinti közbeszerzési terv [minimális](https://optijus.hu/optijus/lawtext/1-A1700424.KOR?tkertip=4&tsearch=minim%c3%a1lis*%20adattartalma*&page_to=-1" \l "ws1) [adattartalmaként](https://optijus.hu/optijus/lawtext/1-A1700424.KOR?tkertip=4&tsearch=minim%c3%a1lis*%20adattartalma*&page_to=-1" \l "ws2) az EKR-ben megadja:

*a)* a közbeszerzés tárgyát,

*b)* a közbeszerzés tervezett mennyiségét,

*c)* a közbeszerzésre irányadó eljárási rendet,

*d)* a tervezett eljárás fajtáját,

*e)* az eljárás megindításának tervezett időpontját, és

*f)* a szerződés teljesítésének várható időpontját.”

A Képviselő Testület a 84/2019.(V.09.) KT határozatában elfogadott közbeszerzési tervének módosítása vált szükségessé.

A májusban elfogadott közbeszerzési tervben a

* TOP-2.1.2-15-SB1-2017-00031 „Zöld város kialakítása Ibrányban” projekthez kapcsolódó beruházások (városközpont fejlesztése, Nonprofit szolgáltatóház kialakítása, Városliget fejlesztése)
* TOP-3.2.2-15-SB1-2016-00014 „Energetikai fejlesztések Ibrány városában” projekt TOP-3.2.1-15-SB1-2016-00014 „Ibrány Város Önkormányzat épületeinek energetikai korszerűsítése” projekt

Közbeszerzési eljárás megindításának tervezett dátumaként 2019. III. negyedév szerepelt, de mivel a műszaki előkészítő tevékenység minhárom projektnél a tervezettnél hosszabb időt vesz igénybe, ezért szükséges átütemezni a közbeszerzési eljárásokat.

Az előterjesztésben ismeretet okok miatt vált szükségessé a közbeszerzési tervünk módosítása, aktualizálása, melyre a melléklet szerint teszek javaslatot.

A Képviselő-testület a javaslatot 9 igen szavazattal elfogadta, és a következő határozatot hozta:

**D5**

**IBRÁNY VÁROS ÖNKORMÁNYZATA TESTÜLETÉNEK**

**172/2019. (.X.09.)KT. sz.**

**h a t á r o z a t a**

**Ibrány Város Önkormányzata 2019. évi közbeszerzési tervének módosítása**

A K É P V I S E L Ő – T E S T Ü L E T

Ibrány Város Önkormányzatánál a 2019. évben indítandó közbeszerzési eljárásokról szóló Közbeszerzési Tervet a melléklet szerint módosítja

A jegyzőt, hogy

* a módosított közbeszerzési terv nyilvánosságát biztosítsa.

**Felelős:** Bakosiné Márton Mária jegyző

1 oldal melléklet!!!!

**11.)Napirendi pont**

**Használati megállapodás kötése a Görög-katolikus templom mögötti parkoló ügyében**

**Előadó: Trencsényi Imre polgármester**

Trencsényi Imre polgármester: Önkormányzatunk évek óta arra törekszik, hogy biztosítsa a város egész területén, s elsősorban a belvárosban az intézményeink körül a megfelelő parkolási feltételeket. A Szegfű utcán pár éve került parkoló kialakításra elsősorban az orvosi rendelő és a gimnázium parkolási igényeinek kielégítésére. A református iskola beindulásával tovább nőtt a lakosság részéről az igény arra, hogy több parkolási lehetőség legyen azon a környéken. Indokolja ezt még tovább a Munkaügyi Központ kihelyezett irodájának a nagy ügyfélforgalma is. Erre lehet megoldás most az a lehetőség, hogy az ibrányi Görög Katolikus Egyház a Toldi utca 2.szám alatti ingatlanának a templom épület mögötti részéből hajlandó térítés nélkül az önkormányzat részére használatba adni egy területet annak érdekében, hogy ott parkolót alakíthassunk ki. Az előterjesztés mellékleteként csatolt két műszaki rajz alapján kerülhetne 11 parkoló kialakításra, zúzott kő borítással. Az 1. változatnál egyirányúsítva, azaz Szegfű úti behajtással és Toldi úti kihajtással.

A görög katolikus pappal ebben a kérdésben egyeztettünk, s előzetesen elfogadta az előterjesztéshez csatolt mindkét a vázrajz szerinti kialakítást, valamint a megállapodást.

Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket, s döntsünk arról, hogy az 1. verzió (nagyobb területtel) vagy a 2. változattal (kisebb területtel, oldalhatáron elhelyezéssel) legyen a parkoló kialakítva.

Dr. Szegedi Tibor képviselő-testületi tag: Én az egyes változatot jobbnak tartom. Kevésbé lenne balesetveszélyes így a parkolás, a Szegfű útról be, s a Toldi utca felé kihajtással, mint a 2. változatnál, ahol tolatva kellene kiállni és az balesetveszélyesebb lehetne.

Balogh János képviselő-testületi tag: Én is az egyes változatot tartom jobbnak.

Kovács Ferenc képviselő-testületi tag: Maximálisan tudom támogatni az egyes változatot, mert zártabb utca lesz, nyugodtabban, biztonságosabban lehetne elhagyni a parkolót.

Trencsényi Imre polgármester: Javaslom, hogy kössünk használati megállapodást az 1. hrsz-ú ingatlanon parkoló kialakítására az ibrányi Görög Katolikus Egyházzal a mellékelt műszaki vázrajz 1. változata alapján. Aki egyetért az 1. változat szerinti műszaki megoldással, kérem szavazzon!

A Képviselő-testület a javaslatot 9 igen szavazattal elfogadta, és a következő határozatot hozta:

**Z1**

**IBRÁNY VÁROS KÉPVISELŐ TESTÜLETÉNEK**

**173/2019. (X.09.) KT. sz.**

**H a t á r o z a t a**

**Használati megállapodás kötése az ibrányi Görög Katolikus Egyházzal, az ibrányi 1. hrsz. alatti ingatlanon parkoló kialakítására**

 A   K É P V I S E L Ő – T E S T Ü L E T

# az Ibrány 1. hrsz-ú, az ibrányi Görög Katolikus Egyház tulajdonában lévő ingatlanon kialakításra kerülő parkoló kialakítása tárgyában az 1.sz. melléklet szerinti műszaki vázrajz alapján 341,25 m2 nagyságú területre a 2. mellékletben meghatározott térítésmentes használati megállapodást köti.

# Felhatalmazza a polgármestert a használati megállapodás aláírására

# Felelős: polgármester

# Határidő: 2019. november 15.

vázrajz!!! 3 oldal!!

MELLÉKLET HASZNÁLATI MEGÁLLAPODÁS!!!!

**12.)Napirendi pont**

**Az önkormányzat tulajdonát képező ibrányi 1620/5/A/9 hrsz.-ú Ibrány, Lehel u. 47. 1/5. sz. alatti lakás értékesítése**

**Előadó: Trencsényi Imre polgármester**

Trencsényi Imre polgármester: Az önkormányzat tulajdonát képezi az ibrányi 1620/5/A/9 hrsz**-**ú, Ibrány, Lehel u. 47. 1/5. sz. alatti 40 m2 területű határozatlan időre bérbeadott költségtérítéses bérlakás műveléságú ingatlan, és a lakáshoz tartozó közös tulajdonban maradó vagyonrészekből 57/1000 tulajdoni részilletőség a közös használatú helyiségek használati jogával együtt.

A lakásban Kiss Sándor és Kiss Marianna bérlő lakik határozatlan idejű bérleti szerződés alapján.

Bérlők most azzal a kéréssel fordultak az önkormányzathoz, hogy szeretnék megvásárolni az általuk bérelt lakást. Vevők vállalták vételár egyösszegű kifizetését.

Javaslom a Képviselő Testületnek, hogy értékesítsük a bérlakást, s az ingatlan a felértékelését Demeter György ingatlan forgalmi szakértővel végeztessük el.

A Képviselő-testület a javaslatot 9 igen szavazattal elfogadta, és a következő határozatot hozta:

**D7**

**Ibrány Város Képviselő Testületének**

**174/2019. (X.09.) KT. sz.**

**h a t á r o z a t a**

**Az önkormányzat tulajdonát képező ibrányi 1620/5/A/9 hrsz-ú, Ibrány, Lehel u. 47. 1/5. sz. alatti lakás értékesítése című napirendi ponthoz**

A K É P V I S E L Ő - T E S T Ü L E T

1. Ibrány Város Képviselő Testülete az önkormányzat tulajdonát képező ibrányi **1620/5/A/9 hrsz-ú**, Ibrány, Lehel u. 47. 1/5. sz. alatti **40 m2** területű lakás műveléságú ingatlan, és a lakáshoz tartozó közös tulajdonban maradó vagyonrészekből 57/1000 tulajdoni részilletőség, valamint a közös használatú helyiségek használati jogának **értékesítését határozza el**.
2. Az ingatlan értékelésére felkéri a Demeterv Kft. (4400 Nyíregyháza, Ferenc krt. 26. 1/2.) képviseletében Demeter György ingatlan forgalmi szakértőt.
3. Utasítja a jegyzőt, hogy az önkormányzati ingatlan értékbecslését rendelje meg.

Határidő: 2019. október 15.

Felelős: Bakosiné Márton Mária jegyző

**13.)Napirendi pont**

**Az önkormányzat tulajdonát képező Palocsai iparterületen található ibrányi 0265/112 hrsz.-ú ingatlan értékesítése tárgyában hozott 240/2017.(XI.27.)KT.sz. határozatának módosítása**

**Előadó: Trencsényi Imre polgármester**

Trencsényi Imre polgármester: A testület a 240/2017. (XI.27.) KT. sz. határozatában döntött az önkormányzat tulajdonát képező Palocsai iparterületen található ibrányi 0265/112 hrsz-ú, 4000 m2 nagyságú, 9,04 AK értékű szántó művelési ágú külterületi ingatlan értékesítéséről Oláh Gyula 4474 Tiszabercel, Ady E. u. 16. sz. alatti lakos részére**.**

Az ingatlan vételárát - a Demeterv Kft. képviseletében Demeter György ingatlan területének forgalmi szakértő által kiállított felértékelés alapján, mely szerint az ingatlan forgalmi értékét mindösszesen bruttó 3.047.746 Ft, azaz Hárommillió**-**negyvenhétezer-hétszáznegyvenhat Forintértékben határozta meg oly módon, hogy az ingatlan vételára tartalmazta ingatlan területének árát (3 M Ft/ha X 0,4 ha X 1,27 % =1.524.000 Ft és a 1.523.746 Ft (1.199.800Ft X 1,27 % ) művelésből történő kivonás költségét (földvédelmi járulék: : 9,04 AK X 120.000 Ft/AK= 1.084.800) talajvédelmi terv 50.000 Ft, eljárási költség 15.000 Ft, a terület művelési ág változásának átvezetése 50.000 Ft.).

A 2017. december 18-én megkötött előszerződés alkalmával a vevő bruttó 1.547.746 Ftelőleget fizetett az önkormányzat részére. Az önkormányzat ebből az összegből lefolytatta az ingatlan művelésből történő kivonását. A kivonási folyamat eredményeként az ingatlan jelenlegi művelési ága **rét**, Ak értéke 1,4. A vevő az ingatlan beépítésével annak művelési ágát telephellyé minősíti át. A gazdasági társasággal ekkor köthető meg az adásvételi szerződés.

A kivonás költsége a vételár részét képezi. A tényleges kivonási költség azonban a tervezettől kisebb lett, bruttó 248.158 Ft. Így ennek értelmében az ingatlan teljes vételára is változik. A terület bruttó ára 1.524.000 Ft (3 M Ft/ha X 0,4 ha X 1,27 % ) nem változott. Az új teljes vételár ennek megfelelően bruttó 1.772.158 Ft.

A művelési ág és a kivonási költség változása azt eredményezi, hogy a 240/2017. (XI.27.) KT. sz. határozat 1. és 2. pontját módosítani kell. A határozat többi pontja változatlan marad.

A vevőnek a végleges adásvételi szerződés alkalmával bruttó 224.412 Ft-t kell még fizetnie.

Javaslom a Képviselő Testületnek, hogy a leírtakat figyelembe véve módosítsuk határozatunkat.

A Képviselő-testület a javaslatot 9 igen szavazattal elfogadta, és a következő határozatot hozta:

**D7**

**Ibrány Város Képviselő Testületének**

**175/2019. (X.09.) KT. sz.**

**h a t á r o z a t a**

**Az önkormányzat tulajdonát képező Palocsai iparterületen található ibrányi 0265/112 hrsz-ú ingatlan értékesítése tárgyában hozott 240/2017. (XI.27.) KT. sz. határozatának módosítása - című napirendi ponthoz**

A K É P V I S E L Ő – T E S T Ü L E T

1. 240/2017. (XI.27.) KT. sz. határozatának 1. pontját az ingatlan művelési ág változása miatt az alábbiak szerint módosítja:

az önkormányzat tulajdonát képező Palocsai iparterületen található ibrányi **0265/112 hrsz-ú**, 4000 m2 nagyságú, 1,4 AK értékű, jelenleg **rét** műveléságú ingatlant művelésből való kivonás után (kivett: telephely) **értékesíti** **Oláh Gyula** 4474 Tiszabercel, Ady E. u. 16. sz. alatti lakos részére.

1. 240/2017. (XI.27.) KT. sz. határozatának 2. pontját a művelésből történő kivonás költségeinek csökkenése miatt az alábbiak szerint módosítja:

Az ingatlan vételárát - a Demeterv Kft. (4400 Nyíregyháza, Ferenc krt. 26. 1/2.) képviseletében Demeter György ingatlan forgalmi szakértő által kiállított felértékelés alapján, mely szerint az ingatlan területének forgalmi értéke 3 M Ft/ha - összesen bruttó **1.772.158 Ft, azaz Egymillió-hétszázhetvenhétezer-egyszázötvennyolc Forint** összegben határozza meg. Az ingatlan bruttó vételára tartalmazta ingatlan területének árát (1.524.000 Ft) és a művelésből történő kivonás költségét (248.158 Ft). A 2017. december 18-én megkötött előszerződés alkalmával a vevő bruttó **1.547.746** Ft előleget fizetett az önkormányzat részére, így a végleges adásvételi szerződés alkalmával **bruttó 224.412 Ft-t kell még fizetnie**.

1. A határozat többi pontja változatlan tartalommal tovább él.
2. Felhatalmazza a polgármestert és a jegyzőt a végleges adásvételi szerződés aláírására.

Határidő: 2019. október 11.

Felelős: Trencsényi Imre polgármester és Bakosiné Márton Mária jegyző

**14.)Napirendi pont**

**Ibrány, Szegfű utca 49. szám alatti szociális bérlakás bérlőjének kijelölése**

**Előadó: Szociális és Egészségügyi Bizottság elnöke**

Trencsényi Imre polgármester: A Szociális és Egészségügyi Bizottság a 2019. október 9-i ülésén tárgyalta meg az Ibrány, Szegfű u. 49. sz. alatti önkormányzati tulajdonú 72 m2 nagyságú, komfort II. fokozatú szociális bérlakás bérlőkijelölését, aminek a felújítása befejeződik. A belső munkálatok teljesen elkészültek, s a külső munkák is befejezés alatt állnak, de ettől az ingatlan már beköltözhető, kiadható.

Ibrány Város Önkormányzata 18 db szociális lakás igénylési kérelmet tart nyilván. A kérelmek többségében hiányosan lettek benyújtva az önkormányzathoz, ezért a kérelmezőket kiegészítésére szólítottuk fel. Figyelmeztetve lettek, hogy aki nem egészíti ki kérelmét, annak a meglévő adatok birtokában tudjuk kérelmét elbírálni.

Az önkormányzathoz 7 db igénylő küldte vissza kiegészítéssel a szükséges iratokat, nyilatkozatokat. Ezek közül is van azonban 1 fő, aki lakástulajdonnal rendelkezik, van 4 fő, aki rendszeres jövedelem nélküli és van olyan 1 fő is, aki a később átadásra kerülő lakások közül szeretne lakáshoz jutni.

Így 1 fő olyan lakásigénylő van, aki az önkormányzati rendeletünk előírásainak megfelel, s a Szegfű utcai ingatlant is el tudja fogadni.

A bérlakás igénylők közül **Hajnerné Berencsi Katalin** Ibrány, Móricz Zs. u. 3. sz. alatti lakos jogosultsági feltételeit meg kell vizsgálnunk, és javaslatot kell tennünk a Képviselő Testületnek arra, hogy a jelentkező megfelel-e minden feltételnek és abban az esetben a Polgármester Úr megkötheti vele az Ibrány, Szegfű u. 49. sz. alatti lakás bérleti szerződését.

**Kérelmezőnek és családjának megfelelő** a megüresedő szociális lakás. A lakásba ő és édesanyja, valamint kiskorú gyermeke költözne.

A jelenlegi lakásukat a deviza kölcsön miatt el kellett adni, és ki kellett költözniük 2019. szeptember 30-ig. Jelenleg fedél nélkül vannak. A vételárból ők nem kaptak semmit, mert azt teljes egészében a Követeléskezelő Zrt. javára kellett átutalni. Ezen felül még jelentős tartozásuk maradt, melyet még törleszteniük kell.

Kérelmező keresete 104.527 Ft, édesanyjáé 54.217 Ft, összesen 158.744 Ft, így az ő esetükben az egy főre eső kereset 52.915 Ft.

A Rendelet előírása szerint amennyiben a szociális lakáshoz jutás feltételeinek valaki **megfelel,** akkor a bérlakást csak határozott időre -2 éves időtartamra- lehet bérbe adni.

Az elmondottak alapján a Bizottság az Ibrány, Szegfű u. 49. sz. alatti szociális bérlakás bérlőjének Hajnerné Berencsi Katalin Ibrány, Móricz Zs. u. 3. sz. alatti lakos kérelmezőt javasolja kijelölni a Képviselő Testületnek 2019. október 10-től 2021. október 09-ig, 2 éves időtartamra.

Trencsényi Imre polgármester: Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

Dr. Szegedi Tibor Zsolt képviselő-testületi tag: Hajnerné Berencsi Katalin a Járóbeteg szakellátóban dolgozik. Egyedül neveli a gyermekét, rendkívül nehéz élethelyzetbe került, rossz anyagi körülmények között élnek.

Trencsényi Imre polgármester: Javaslom a Képviselő-testületnek, hogy az Ibrány, Szegfű utca 49. szám alatti szociális bérlakás bérlőjének Hajnerné Berencsi Katalin Ibrány, Móricz Zs. utca 3. sz. alatti lakost jelöljük ki.

A Képviselő-testület a javaslatot 9 igen szavazattal elfogadta, és a következő határozatot hozta:

**D7**

**IBRÁNY VÁROS KÉPVISELŐ TESTÜLETÉNEK**

**176/2019. (X.09.) KT.**

**h a t á r o z a t a**

**Ibrány, Szegfű u. 49. sz. alatti szociális bérlakás bérlőjének kijelölése**

**című napirendi ponthoz**

A K É P VI S E L Ő - T E S T Ü L E T

Szociális és Egészségügyi Bizottság **javaslatára** **Hajnerné Berencsi Katalin** Ibrány, Móricz Zs. u. 3. sz. alatti lakost **jelöli ki** az Ibrány, Szegfű u. 49. sz. alatti önkormányzati szociális lakás bérlőjéül 2 éves időtartamra **2019. október 10-től 2021. október 9-ig.**

**E g y e b e k**

* **2019-2033 Gördülő Fejlesztési Terv felújítási részének módosítása**

Trencsényi Imre polgármester: A testületi anyag kiküldése után érkezett be Önkormányzatunkhoz a Nyírségvíz Zrt által behozott, az Önkormányzat tulajdonában lévő víziközmű rendszerek 2019-2033. újabb módosításáról szóló írásos anyagát.

Javaslom a Képviselő-testületnek, hogy a Gördülő Fejlesztési Terv 2019-2033 a módosítását a becsatolt melléklet szerint hagyjuk jóvá.

A Képviselő-testület a javaslatot 9 igen szavazattal elfogadta, és a következő határozatot hozta:

**Z1**

**IBRÁNY VÁROS KÉPVISELŐ-TESTÜLETÉNEK**

**177/2019.(X.09.)KT.sz.**

**H a t á r o z a t a**

**2019-2033 Gördülő Fejlesztési Terv módosításának elfogadása**

A K É P V I S E L Ő - T E S T Ü L E T

megtárgyalta a víziközmű-szolgáltatási ágazat 2019-2033 időszakra vonatkozó gördülő fejlesztési tervének módosítását és azt elfogadja.

F e l h a t a l m a z z a a polgármestert, hogy a szolgáltató által csatolt dokumentumot aláírja.

Felelős: Trencsényi Imre polgármester

Határidő: 2019. október 11.

* **Kovács Ferenc képviselő-testületi tag által a polgármesterhez írásban benyújtott tájékoztatás kérése, tájékoztatás megadása**

Trencsényi Imre polgármester: Kovács Ferenc képviselő társam 2019. szeptember 25-én írásban keresett meg, s kért tájékoztatást az alábbiakról. Egyidejűleg beadványában kérte, hogy a választ a Képviselő Testület ülés következő rendes ülésén ismertessem. Ezen kérésének eleget téve, a kérdéseire a következő tájékoztatást adom:

1. Mennyi pénze van az önkormányzatnak és az intézményeinek

**Pénzügyi és számviteli értelemben sem értelmezhető korrekt módon a kérdés második része:„jelen dokumentum benyújtását követő munkanapra vonatkozóan*”, ezért minden kérdésre a válaszok az utolsó lezárt hónap (2019. szeptember) 30. napjára vonatkoznak.***

**Bankszámlákon és pénztárakban levő összes pénzeszköz 2019. 09. 30. záró: 72.179.003 Ft**

1. Mennyi tartozásuk van, és a tartozásból mennyi a le nem járt tartozások összege?

**Az összes tartozás: 36.442.670 Ft (lejárt tartozás) + 5.848.498 Ft (nem lejárt tartozás) = 42.291.168 Ft**

1. Kik a nagyobb szállítók, akiknek nincsen kifizetve a számlája, és mennyi a szállítói tartozás összege?

**Sok partnerünk van, a sok partnernek pedig még több számlája. A számlák a pénzügyi csoportnál megtekinthetők, ellenőrizhetők, tetszés szerint csoportosíthatók. Nincs olyan kiemelt hitelezőnk, vagy olyan partnerünk, akinek ne fizetnénk rendszeresen.**

1. Van-e olyan bevétel, amelyre még az idén számítanak?

**Igen van, a Clarita Magistral és az Ampera Solar Kft-k fizetni kötelesek az ingatlan (energiapark) adásvételi ügylet okán még 18.258.833 Ft-ot.**

1. Mely tevékenységre vonatkozóan és pontosan milyen összegben tervezik az előző ülésen említett, forráshiányos önkormányzatok által igényelhető kiegészítő támogatást igénybe venni?

**2018-ban Ibrány Város Önkormányzata 15,8 M Ft REKI-t igényelt. 2019. szeptember 27. dátummal 12,3 M Ft összegű támogatási igényt nyújtottunk be. Kizárólag a törvény által engedélyezett jogcímekre adtunk be kérelmet. Az igen terjedelmes dokumentáció teljes egészében a pénzügyi Irodán megtekinthető.**

1. A szociális normatíva speciális felhasználása miatt szociális bérlakások kialakítására is szükség van. Az előző testületi ülésen elhangzott, hogy az egyik bérlakás csak a következő évben lesz megvalósítva. A kérdés az lenne, hogy most jelenleg, hogy áll össze terv szinten a támogatás felhasználása?

**2019. évben 53 M Ft szociális normatívát kapunk. Ezt a 53 M Ft-ot a – Képviselő-testület akaratának megfelelően – a következőképpen szeretnénk felhasználni:**

**14 M Ft (segélyek, támogatások)**

**22,8 M Ft iskolakezdési támogatás**

**0,75 M Ft: 1 db lakásépítési és 1 db lakásvásárlási támogatás (ügyintézés alatt)**

**8 M Ft Ibrány, Szegfű utca 49. alatt szociális bérlakás kialakítása; átadási határidő: 2019. 09. 30.**

**7,5 M Ft Ibrány, Zrínyi utca 78. szám alatt szociális bérlakások kialakítása, átadási határidő: 2019. 11. 30. A beruházás teljes értéke: 21,6 M Ft.**

**A Zrínyi utcai beruházás számlázása és a számlák kifizetése szakaszoltan történik. Így ha át is nyúlik esetleg az építés vége 2020. évre, abban az esetben is a részszámlákra jogszerűen elkölthető a szociális normatíva még fennmaradó része, teljes egészében.**

**Az iskolakezdési támogatás: 2019. szeptember 30-ig a kalkulált jogosulti létszám 71 %-a adott be kérelmet. Az 1380 fő kalkulált igénylőből eddig 984 fő adott be igénylést, elutasításra került 10 fő. Az igények benyújtására 2019. december 31. napjáig van lehetősége a jogosultaknak. A 90 %-os igénylési és kifizetési szint elérése esetén a kifizetendő összeg mintegy 20,5 M Ft lesz. Az ezen a jogcímen ki nem fizetett pénz elkölthető a Zrínyi utcai építkezésre.**

1. Mennyi összeget fizettek már ki idáig az iskoláztatási (iskolakezdési) támogatásra?

**2019. szeptember 30. napjáig 13,9 M Ft-ot.**

1. A helyi adó befizetésekből mennyi bevétele keletkezett az önkormányzatnak (jelen dokumentum benyújtását követő munkanapra vonatkozóan)?

**2019. szeptember 30. napjáig 105.150.406 Ft**

1. Mennyi pénzt költöttek már a sportra, és a civil szervezetek támogatására az évben?

**18,5 M Ft Ibrányi SE**

**0,6 M Ft civil szervezetek**

1. Kérnék egy kimutatást a jelenleg hatályban lévő szerződésekről (szerződés megkötésének időpontja, szerződő felek, szerződés lejárata, szerződésben szereplő fizetési kötelezettség/követelés összege, szerződés tárgya, szerződés rövid tartalma).

**2006. évtől, éves bontásban rendelkezésre áll az összes szerződés a pénzügyi irodában.**

11. Kérnék egy kimutatást közfoglalkoztatotti létszám alakulására vonatkozóan, közfoglalkoztatotti programonként.

**-hosszabb időtartamú közfoglalkoztatás: 31 fő**

**-mezőgazdasági program: 33 fő**

**-helyi sajátosságokra épülő közfoglalkoztatás: 15 fő**

**-szociális jellegű program: 62 fő**

1. Hogy állnak a pályázatok? Milyen elnyert pályázatai vannak az önkormányzatnak, illetve mely pályázatban vesz részt az önkormányzat vagy intézménye konzorciumi partnerként? Mely tevékenységre van megkötött szerződés? (A szerződésekre vonatkozó pontos adatot a fentebb részletezett pontnál kérném megadni). Hogy áll a szerződésben foglaltak megvalósítása?

**TOP-1.1.1-15-SB1-2016-00014 Az Északi és déli iparterület fejlesztése Ibrányban**

Támogatás összege: 101.354.683 Ft.

A projekthez kapcsolódóan 2018. augusztusában méltányossági kérelem került benyújtásra, melyről a kivitelezést végző vállalkozót is értesítettük. Jelenleg az indikátor érték vonatkozásában folyik az egyeztetés a Közreműködő Szervezettel, melyhez kapcsolódóan változásbejelentés került benyújtásra 2019. augusztusában.

**TOP-1.2.1-15-SB1-2016-00016 A Rétköz turisztikai kínálatának integrált fejlesztése – A Rétköz épített, szellemi és természeti örökségének turisztikai célú fejlesztése, termékcsomagok kialakítása a Rétközben**

Ibrányra eső támogatási rész: 49.497.000 Ft.

A konzorciumban megvalósuló projekthez kapcsolódóan a kiviteli terv elkészült, jelenleg a közbeszerzési eljárás van folyamatban az építési beruházási rész vonatkozásában.

**TOP-2.1.2-15-SB1-2017-00031 Zöld város kialakítása Ibrányban**

Támogatás összege: 318.000.000 Ft.

A kiviteli tervek elkészültek, a tervek elkészültét követően a közbeszerzési eljárás előkészítése folyamatban van.

**TOP-2.1.3-15-SB1-2016-00039 Ibrány belterület védelmét szolgáló vízelvezető-hálózat fejlesztése**

Támogatás összege: 249.484.204 Ft.

A projekt építési beruházási része a tervezetteknek megfelelően halad.

**TOP-3.1.1-15-SB1-2016-00033 Munkába járást segítő kerékpárút építése Ibrány Városában**

Támogatás összege: 72.842.900 Ft.

A kerékpárúthoz kapcsolódóan az építési munkálatok befejeződtek, a műszaki átadás-átvételi eljárás lefolytatásra került.

**TOP-3.2.1-16-SB1-2018-00040 Ibrány Város Önkormányzat épületeinek energetikai korszerűsítése**

Támogatás összege: 65.874.200 Ft.

A támogatási szerződés megkötését követően az előkészítési tevékenységek folynak.

**TOP-3.2.2-15-SB1-2016-00005 Energetika fejlesztések Ibrány városában**

Támogatás összege: 132.807.075 Ft.

A projekt kertében napelemes rendszer és geotermikus fűtési rendszer kialakítása tervezett.

Napelemes rendszerek:

* Ibrányi Polgármesteri Hivatal
* Ibrány-Nagyhalászi Kistérségi Járóbeteg Szakellátó Központ,
* Ibrány Városi Óvoda
* Ibrány és Térsége Gyermekjóléti Szolgálat és Családsegítő Szolgálat
* Ibrányi László Művelődési Központ, Könyvtár és Sportcentrum- Sportcentrum épülete
* Ibrányi László Művelődési Központ, Könyvtár és Sportcentrum – Művelődési Központ és Könyvtár épülete

Geotermikus fűtési rendszer kiépítése:

Ibrányi Polgármesteri Hivatal

Jelenleg szerződésmódosítás előkészítése van folyamatban.

**TOP-4.3.1-15-SB1-2016-00003 Leromlott városi területek rehabilitációja Ibrányban**

Támogatás összege: 310.588.999 Ft.

A közbeszerzési eljárás lefolytatását követően a vállalkozóval a kivitelezési szerződés megkötésre került, a munkaterület átadását követően az építési munkálatok elkezdődtek.

**TOP-5.1.2-15-SB1-2016-00008 Helyi foglalkoztatási együttműködések Ibrány Város Önkormányzatának vezetésével**

Ibrányra eső támogatási rész: 40.863.648 Ft.

A konzorciumban megvalósuló projekt jelenleg a megvalósítás szakaszában áll, az Irányító Csoport részére folyamatosan érkeznek a munkaerőigények elbírálásra.

**TOP-5.2.1-15-SB1-2016-00004 Társadalmi együttműködést szolgáló komplex programok megvalósítása Ibrányban.**

Támogatás összege: 93.223.180 Ft.

A projekt Soft tevékenységei a tervezetteknek megfelelően haladnak.

**TOP-5.3.1-16-SB1-2017-00005 „Víz halad, a kő marad’ – A társadalmi kohézió erősítése Ibrányban**

Támogatás összege: 40.000.000 Ft.

(Qualitas Vitae Egyesület: 13.240.000 Ft., Ibrány Város Önkormányzata: 19.072.460 Ft., ILMKS: 7.687.540 Ft.)

A konzorciumban megvalósuló projekt jelenleg a megvalósítás szakaszában áll, a közösségi tevékenységek és rendezvények kezdetét vették.

1. Van-e olyan pályázat, amelynek előkészítésével, megvalósításával gondok merültek fel? Ha van, milyen problémák adódtak?

**A) Az időközi választások óta egyes szervek erősen kifogásolható módon kezelik az ibrányi ügyeket. Egy jó példa erre a paktumos bértámogatásos kérelmünkkel (pályázatunkkal) kapcsolatos munkaügyi központi „ügyintézés”:**

1. Előzetes bértámogatási igényt nyújtottunk be 2019. 02. 01-én 7 főre.

2. A munkaügyi központtal folytatott egyeztetések után 7 helyett csak 5 főre nyújthattunk be bértámogatási kérelmet 2019. 05. 28- án.

3. Hiánypótlási felszólítás érkezett a munkaügyi központból, amire szóbeli előzetes egyeztetések után hiánypótlás nyújtottunk be 2019. 06. 19. napján.

4. A munkaügyi központban dolgozó ügyintézőnktől azt a tájékoztatást kaptuk, hogy az 5 fő megfelelt, szerződéskötésre átadta a kollégáinak 2019. 06. 25. napján.

5. A hét főből két fő nem felelt meg a paktumos kiírásnak, így nekik GINOP-os kérelem beadását javasolták. A GINOP-os kérelmet – szintén előzetes és szóbeli egyeztetések után - 2019. 07. 03- án adtuk be. Erről a mai napig semmilyen hivatalos értesítést nem kaptunk a munkaügyi központtól.

6. A Paktumos 5 főből 2 fő szerződése elkészült, így őket 2019. 07. 05- től foglalkoztatjuk bértámogatás keretében.

7. A paktumos 5 főből fennmaradó 3 fő paktumos támogatásáról, valamint a GINOP-os 2 fő  támogatásáról semmi információk nem érkezett a munkaügyi központból, ezért a vezetőség úgy döntött, hogy 09. 01- től a szóban forgó 5 munkavállalót a GAMESZ állományában foglalkoztatjuk tovább munkaviszony keretében.

**Összefoglalva: az igényelt 7 fő munkavállaló közül 2 fő szerződéskötését 5 hónap alatt tette lehetővé a munkaügyi központ, 5 főét pedig 7 hónap alatt sem sikerült…**

**B) TOP-2.1.2-15-SB1-2017-00031 Zöld város kialakítása Ibrányban**

**A pályázat benyújtása óta jelentős drágulás következett be az építőiparban, amely mind a munkabéreket, mind pedig az építőanyagok árát érintette. Ezen drágulás következtében a pályázatban szereplő költségbecslés összegei, illetve a közel 3 évre rá készült (aktuális) részletes tervezői költségvetés összegei között jelentős különbségek figyelhetők meg.**

**A projekthez kapcsolódóan a pályázatban szereplő tevékenységre vonatkozó költségek tekintetében jelentős önerő lenne szükséges a megvalósításhoz, különös tekintettel az építési tevékenységek vonatkozásában az elmúlt három év árváltozásaival kalkulálva.**

1. Hogy áll a sokat említett ebrendészeti telep megvalósítása? Mikor kezdi meg a tevékenységét?

**A GAMESZ által végzett főépület és tárolóépület felújítási munkálatai kb. 30%-os készültségi foknál tartanak. A vakolási munkálatok és a gépészet egy része elkészült. Az ingatlan ellátását biztosító ivóvíz és szennyvíz gerincvezeték hálózat kiépítésre került. A szennyvízhálózat részét képező átemelő beüzemelését nem tudták elvégezni, mert a csővezetékeket ellopták.**

**A nyílszárók beépítése és a fűtési rendszer kiépítése hiányzik.**

**A munkálatok jelenleg állnak, a START program miatt jelenleg nincs rendelkezésre álló szakember a munka folytatásához.**

**Az 1. és 2. sz. kennelek, a kerítés, valamint a szennyvíztároló építését megállapodás szerint Nagyhalász Város Önkormányzata végzi.**

**Az 1. sz. kennel a teherhordó falszerkezetig elkészült. Az 1. sz. kennel 5 db ólat és a hozzá tartozó kifutókat foglalja magában.**

**Az ebrendészeti telep működését az engedélyező Állategészségügyi hivatal hozzájárulását követően kezdheti meg.**

1. Az aktuális hírek kivételével, tartalmában miért nem kerül frissítésre a város honlapja? A honlap közadat tartalma elavult, nem az aktuális adatokat tartalmazza. Kinek a munkaköréből adódó felelőssége a honlap naprakészen történő kezelése, miért nem látja el a feladatát?

**A honlap naprakészen történő kezelése az ILMKS munkatársának, Puskás Gyulának a feladatkörébe tartozik, ami azonban az önkormányzati közadatok, illetve egyén az önkormányzathoz kapcsolódó közérdekű információk, stb tekintetében arra korlátozódik, hogy az önkormányzat Polgármesteri Hivatala által átküldött adatokat, dokumentumokat kötelessége feltölteni annak megfelelő helyére, lehetőség szerint az átküldés napján, illetve legkésőbb az azt követő munkanapon.**

**A közadatok aktualizálásáért a téma jellegétől függően az abban érintett Polgármesteri Hivatal ügyintézője, illetve irodavezetője, jegyző felelnek.**

1. Ibrány Város Önkormányzat jelenleg hatályos SZMSZ 25.§. (4) bekezdése értelmében: „A nyilvános ülésről készített jegyzőkönyvet a városi honlapon ([WWW.ibrany.hu](http://WWW.ibrany.hu)) közzé kell tenni.” Miért nem tesz eleget az önkormányzat ezen kötelezettségének?

**Az önkormányzat Szervezeti-és Működési Szabályzata valóban előírja az önkormányzat nyílt üléseiről készült jegyzőkönyveknek a város internetes honlapján történő közzétételét. Az SzMSz megalkotásakor ennek az önkormányzat eleget is tett, majd ezt követően néhai Berencsi Béla polgármester úr utasításának eleget téve ez a gyakorlat megszűnt. Az időközi választásokat követő időszaktól, azaz 2019. március 31-től kezdődőden – s ezt követően is a nyílt ülések jegyzőkönyvei feltöltésre kerültek a honlapra, s azon azok megtekinthetőek.**

1. Milyen szerződéses viszonyban van az Önkormányzat az ibrányi Tóth Zoltánnal vagy az érdekeltségében lévő TT Digital Kft.- vagy a TT Motors Kft.-vel? Volt-e megbízása ezen cégeknek az Önkormányzat részéről, ha volt milyen összegben és kértek-e be más cégektől az elvégzendő munkákra árajánlatot.

**Tóth Zoltán egy cégcsoport főmunkatársa, mely cégcsoport egyebek mellett gépjármű kereskedelem, biztonsági- és rendezvénytechnikai eszközök gyártásával, telepítésével, bérbeadásával, gépek és műszaki cikkek értékesítésével is foglalkozik.**

**Tóth Zoltán mintegy két évtizede résztvevője az ibrányi közéletnek, már diákként is háttérmunkás közreműködője volt a kulturális rendezvényeknek.**

**A rendelkezésére álló eszközparkkal rendszeresen segíti a városi rendezvények megvalósulását, biztonságos lebonyolítását. Az esetek túlnyomó részében nem térítés ellenében, hanem támogatás formájában (térítés nélküli szolgáltatás) cselekszi ezt.**

**A cégcsoportja által igénybe vehető kedvezményeket továbbítja az Önkormányzat részére is, így egyes kis értékű beszerzések közreműködője. Az idei évben, időrendben:**

**június 1. Megyei vadásznap előkészítés   
június 8. I. Ibrányi márkafüggetlen autós találkozó, biztonságtechnika  
június 30. Kerékpárverseny (kordon, kerítés, szalag, hangosítás, 1db pavilon, logisztika)   
július 13. Kertvárosi nap hangosítás + 20 méter kordon nettó 70.000 Ft összértékben  
július 21. Kerékpárverseny (kordon, kerítés, szalag, hangosítás, 5db pavilon, logisztika)  
augusztus 3. III. Ibrányi Streetball bajnokság rendezvény lebonyolítás, dokumentáció   
augusztus 12-16. rendezvény előkészítés  
augusztus 16. 6db 3x3 pavilon beszerzés nettó 11490 Ft / db áron nettó 68.940 Ft összértékben  
augusztus 16. Zenekar logisztika, ROAD közreműködés  
augusztus 17. KRESZ verseny hangosítása  
augusztus 18. Főzőverseny, előkészítés, hangosítás segédlet  
augusztus 19. Ünnepi műsor próba  
augusztus 19. Színpadi kellékek, erősáramú csatlakozó 63A, 1db 4,5 x 3 pavilon bérlet,   
 68 méter kordonbérlet nettó 89.138 Ft összértékben  
augusztus 20 –tól, jelenleg is díjmentesen biztosít 22 db térhálós rendezvénykordont a városligeti színpad körül a személy és vagyonbiztonság érdekében, az építmény elbontásáig.**

**Ibrány Város Önkormányzatával sem Tóth Zoltán, sem a cégcsoportja nincs szerződéses jogviszonyban. A feltűntetett munkákat, beszerzéseket eseti jelleggel végezte árajánlat alapján. A fizetés utólagosan, számla ellenében, banki utalással történik Tóth Zoltán munkáltatója felé.**

Trencsényi Imre polgármester**:** Kérdezem Kovács Ferenc képviselő úrtól, hogy kielégítő-e a válasz, a tájékoztatás, a kérdéseire?

Kovács Ferenc képviselő-testületi tag: Köszönöm a választ.

Trencsényi Imre polgármester: Kérem, hogy aki a Kovács Ferenc képviselő társunk kérdéseire adott tájékoztatást elfogadja, kézfeltartással jelezze.

A Képviselő-testület a tájékoztatást 9 igen szavazattal elfogadta, és a következő határozatot hozta:.

**Z1**

**IBRÁNY VÁROS KÉPVISELŐ TESTÜLETÉNEK**

**178/2019. (X.09.) KT.**

**h a t á r o z a t a**

**Kovács Ferenc képviselő-testületi tag írásban benyújtott kérdéseire adott szóbeli tájékoztatás – című napirendi ponthoz**

A K É P V I S EL Ő - T E S T Ü L E T

a Kovács Ferenc képviselő-testületi tag által írásban benyújtott kérdéseire adott szóbeli tájékoztatást elfogadja.

* **Támogatási kérelem benyújtásának az elhatározása a Magyarország 2019. évi központi költségvetéséről szóló 2018. évi L. törvény  3. sz. melléklet I. 10. pontban szereplő  települési önkormányzatok rendkívüli önkormányzati támogatására vonatkozóan a 159/ 2019.(IX.18.)KT. határozat módosítása**

Trencsényi Imre polgármester: Ibrány Város Önkormányzatának Képviselő-testülete 159/2019. (IX. 18.) KT. számú határozatával döntött Magyarország 2019. évi központi költségvetéséről szóló 2018. évi L. törvény 3. melléklet I. 10. pont szerinti forrás terhére meghirdetett pályázati kiírásra 12.299.168Ft összegű támogatási igény benyújtásáról.

A Kincstár felülvizsgálata alapján a pályázati adatlap módosítása vált szükségessé, melynek következtében a fenti támogatási igény 8.731.617 Ft-ra változik, mely tartozásból 1.457.686 Ft közüzemi díj tartozás, 7.273.931 Ft egyéb tartozás.

Dóka Zoltán pénzügyi és városfejlesztési iroda vezető: Hosszú évek óta a belügyminisztérium nyújt lehetőséget a nehéz anyagi helyzetbe került önkormányzatok támogatására.

Szeptember 27-án beadtuk ezt a kérelmet. A kérelem 12,3 millió forint értékű számlát tartalmazott. Jött egy értesítés, hogy bizonyos tételeket át kell dolgoznunk a kérelemben, így a kérelem összege 8,7 millió forintra módosult.

Az államkincstári tájékoztatás nem egyértelmű, első pályázatunk beadása előtt volt egy szóbeli megbeszélésünk a MÁK ügyintézőjével, amely alapján a pályázatunkat elkészítettük. Benyújtás után, mégsem fogadták el.

Tehát most két lehetősége van a Képviselő-testületnek. Vagy az első 12,3 millió forintos pályázat kerüljön újra benyújtásra, vagy az átdolgozott 8.731.617Ft összegű támogatási igényt nyújtsuk be.

Kovács Ferenc képviselő-testületi tag: Tehát az átdolgozott kérelem már megfelel a kiírásnak?

Bakosiné Márton Mária jegyző: Elviekben igen, de ez nem garancia arra, hogy meg is kapjuk az igényelt összeget.

Trencsényi Imre polgármester: Javaslom, hogy az átdolgozott, a kiírásnak megfelelő pályázati igényt nyújtsuk be.

A Képviselő-testület a javaslatot 9 igen szavazattal elfogadta, és a következő határozatot hozta:

**Z1**

**IBRÁNY VÁROS KÉPVISELŐ TESTÜLETÉNEK**

**179/2019. (..) KT. sz.**

**H a t á r o z a t a**

**159/2019. (IX. 18.) KT. számú határozat módosítása a Támogatási kérelem benyújtásának az elhatározása a Magyarország 2019. évi központi költségvetéséről szóló 2018. évi L. törvény  3. sz. melléklet I. 10. pontban szereplő  települési önkormányzatok rendkívüli önkormányzati támogatására vonatkozóan**

 A   K É P V I S E L Ő – T E S T Ü L E T

159/2019. (IX. 18.) KT. számú határozatával döntött Magyarország 2019. évi központi költségvetéséről szóló 2018. évi L. törvény 3. melléklet I. 10. pont szerinti forrás terhére meghirdetett pályázati kiírásra **12.299.168** Ft összegű támogatási igény módosított összeggel történő benyújtásáról.

Magyar Államkincstár felülvizsgálata alapján módosítani szükséges a pályázati adatlapot, melynek következtében így a települési önkormányzatok rendkívüli önkormányzati támogatására **8.731.617** Ft összegű támogatási igény benyújtását határozza el.

**Utasítja** a polgármestert és a jegyzőt a támogatási igény benyújtására.

Felelős: Trencsényi Imre polgármester és Bakosiné Márton Mária jegyző

Határidő: 2019. október 11.

**Közérdekű bejelentés**

Kovács Andor GAMESZ-vezető: Jasku János, a temetőgondnok jelezte, hogy megszaporodtak a lopások a temetőben. Virágot, kaspókat, mécseseket lopnak el. Nem tudom, hogy lehetne ezt megoldani? Sűrűbb polgárőr járatot, vagy nem lehetne-e egy kamerarendszerrel megoldani?

Tudom, hogy sokan nem örülnének neki, személyiségi jogok miatt, de a jogszabályoknak megfelelően esetleg a parkolóba rakhatnánk ki, ami az egész teret belátja. Talán vissza tartó erő lenne.

Balogh János képviselő testületi tag: Nem tudom pontosan melyik cég, talán az Elektronet felújítást kezdett a városban. Több Több hete előttünk is a Szabolcs utcán ott van hagyva a törmelék, és a kitermelt föld. Nyár óta ott vannak az útburkolati problémák a Kossuth utcán is.

Kovács Andor GAMESZ-vezető: Ma is csináltuk, folyamatosan dolgozunk rajta, de sajnos állandó kapacitásgondokkal küzdünk, és csak hidegaszfalttal tudunk dolgozni.

Haluska András képviselő-testületi tag: Én aknafedőt szeretnék jelezni, a Szabolcs utcán , a Sportcentrum után található aknafedő, és a Kossuth utcán is van egy, amit javítani kellene.

Kovács Ferenc képviselő-testületi tag: Hova tegyék a törmeléket? Zárt önkormányzati területre be lehet tenni. Körbekerített, zárt területen kell legyen.

Polgármester Úr, mivel más észrevétel, hozzászólás nem érkezett, megköszönte a Képviselő-testület munkáját, és az ülést bezárta.

**K.m.f.**

**Trencsényi Imre Bakosiné Márton Mária**

**polgármester jegyző**

**Tóth Balázsné**

**képviselő-testületi tag**

**Szabó P. Judit**

**képviselő-testületi tag**